Komisijos sprendimas
2002 balandžio 12 d.
iš dalies keičiantis Sprendimą 2000/666/EB ir Sprendimą 2000/106/EB dėl valstybių narių patvirtintų karantino patalpų arba paukščių importavimo centrų sąrašų pavyzdžio nustatymo
(pranešta dokumentu Nr. C(2002) 1402)
(tekstas svarbus EEE)
(2002/279/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. liepos 13 d. Tarybos direktyvą 92/65/EEB, nustatančią veterinarijos reikalavimus, reglamentuojančius prekybą Bendrijoje gyvūnais, sperma, kiaušialąstėmis bei embrionais, kuriems netaikomi veterinarijos reikalavimai, nustatyti specialiose Bendrijos taisyklėse, nurodytose Direktyvos 90/425/EEB A priedo I dalyje, bei jų importą į Bendriją [1], su paskutiniais pakeitimais, padarytais Komisijos sprendimu 95/176/EB [2], ypač į jos 17 straipsnio 3 dalies c punktą ir 18 straipsnio 1 dalies ketvirtą įtrauką,
kadangi:
(1) Komisijos sprendimu 2000/666/EB [3] su paskutiniais pakeitimais, padarytais Sprendimu 2001/383/EB [4], nustatyti gyvūnų sveikatos ir veterinarinio sertifikavimo reikalavimai importuojamiems paukščiams, išskyrus naminius, bei jų karantino sąlygos.
(2) Kelios valstybės narės, įgyvendindamos pirmiau minėtus importo reikalavimus, susidūrė su praktiniais sunkumais, ypač susijusiais su pasienio kontrolės poste atliekama procedūra dėl informacijos apie kitų valstybių narių patvirtintas karantino patalpas arba centrus trūkumo.
(3) Todėl valstybės narės turi būtinai sudaryti patvirtintų karantino patalpų ir centrų sąrašą ir perduoti jį Komisijai bei valstybėms narėms.
(4) Komisijos sprendimu 2001/106/EB [5] nustatytas valstybių narių gyvų gyvūnų priėmimo centrų, spermos surinkimo centrų ir embrionų surinkimo grupių sąrašų pavyzdys ir tų sąrašų perdavimo būdas; patogumo dėlei to sprendimo taikymo sritį derėtų išplėsti, įtraukiant patvirtintas karantino patalpas ir importuojamų paukščių, išskyrus naminius, centrus.
(5) Dėl to Sprendimus 2000/666/EB ir 2000/106/EB reikėtų atitinkamai iš dalies pakeisti.
(6) Kadangi šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimas 2000/66/EB iš dalies keičiamas taip:
1. 2 straipsnio 4 dalis pakeičiama taip:
"Paukščiai vežami į 2 straipsnio 5 dalyje nustatytame sąraše nurodytas patvirtintas karantino patalpas arba centrą ir importuotojas įvežimo valstybės narės kalba pateikė raštišką informaciją apie tai, kad už karantino patalpą arba centrą atsakingas asmuo priims paukščius į karantiną. Šioje informacijoje aiškiai nurodomas karantino patalpos arba centro pavadinimas, adresas ir patvirtinimo numeris, ir ji elektroniniu paštu arba faksu pasienio kontrolės postui siunčiama dar anksčiau už siuntą, arba ją įteikia importuotojas arba jo atstovas prieš išvežant paukščius iš pasienio inspekcijos posto."
2. 2 straipsnis papildomas 5 punktu:
"5. Valstybės narės perduoda kitoms valstybėms narėms ir Komisijai karantino patalpų arba centrų patvirtinimo numerių sąrašą ir atsakingo vietinio veterinarijos padalinio pavadinimą bei ANIMO-numerį, taip pat minėto sąrašo pakeitimus, padarytus remiantis Sprendimo 2001/106/EB nuostatomis."
3. 3 straipsnio 4 dalis papildoma šiuo sakiniu:
"Šis patvirtinimas panaikinamas kai nesilaikoma minėtų sąlygų."
4. 4 straipsnio 2 dalyje žodžiai "ne mažiau kaip septynias dienas ir ne daugiau kaip" keičiama žodžiu "per".
5. Sprendimo 2000/606/EB A priedas pakeičiamas šio sprendimo priedu.
2 straipsnis
Sprendimas 2001/106/EB iš dalies keičiamas taip:
1. Pavadinimas iš dalies keičiamas šiuo tekstu:
"Komisijos sprendimas, nustatantis įmonių, valstybių narių patvirtintų remiantis įvairiomis Bendrijos veterinarijos teisinėmis nuostatomis, sąrašų pavyzdį ir šių sąrašų perdavimo Komisijai taisykles."
2. I priedas papildomas nauju punktu:
"4. Paukščių karantino patalpos arba centrai, patvirtinti remiantis Direktyvos 92/65/EEB 18 straipsnio 1 dalies ketvirta įtrauka ir Sprendimu 2000/606/EB."
3. II priedas papildomas nauju punktu:
+++++ TIFF +++++
3 straipsnis
Šis sprendimas skirtas valstybėms narėms.
Priimta Briuselyje, 2002 m. balandžio 12 d.